CELEX: 32004R1074
Language: sl
Date: 2004-06-04 00:00:00
Title: Uredba Komisije (ES) št. 1074/2004 z dne 4. junija 2004 o določitvi prehodnih ukrepov v sektorju za predelano sadje in zelenjavo za uporabo Uredbe Komisije (ES) št. 1535/2003 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji

5.6.2004   
            
            
               SL
            
            
               Uradni list Evropske unije
            
            
               L 198/3
            
         
      UREDBA KOMISIJE (ES) št. 1074/2004
   z dne 4. junija 2004
   o določitvi prehodnih ukrepov v sektorju za predelano sadje in zelenjavo za uporabo Uredbe Komisije (ES) št. 1535/2003 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju pristopne pogodbe Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti prvega odstavka člena 41 Akta,
   ob upoštevanju naslednjega:
   
               (1)
            
            
               Treba je sprejeti prehodne ukrepe, da bi omogočili proizvajalcem in predelovalcem na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški (v nadaljnjem besedilu „nove države članice“), da bi uživali ugodnosti določb Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo (1).
            
         
               (2)
            
            
               Na podlagi členov 10 in 12 Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 glede programa pomoči za predelane proizvode iz sadja in zelenjave (2) je treba nekatere informacije o paradižnikih predložiti pred 31. majem vsako leto. Ta rok je treba preložiti za nove države članice za 2004, prvotni datum je prezgoden, da bi dopolnili potrebne upravne postopke.
            
         
               (3)
            
            
               Ukrepi, ki jih določa ta uredba, so v skladu z mnenjem Upravljalnega odbora za predelano sadje in zelenjavo –
            
         SPREJELA NASLEDNJO UREDBO:
   Člen 1
   Z odstopanjem od drugega odstavka člena 10 in drugega pododstavka člena 12(2) Uredbe (ES) št. 1535/2003 v primeru paradižnikov za tržno leto 2004/2005 na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški je treba informacije iz prvega odstavka člena 10 in člena 12(1) navedene uredbe poslati najmanj deset dni pred začetkom dobav in najpozneje do 15. julija 2004.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. junija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 297, 21.11.1996, str. 29. Uredba, nazadnje spremenjena z Uredbo Komisije (ES) št. 386/2004 (UL L 64, 2.3.2004, str. 9).
   
      (2)  UL L 218, 30.8.2003, str. 14. Uredba, nazadnje spremenjena z Uredbo (ES) št. 444/2004 (UL L 72, 11.3.2004, str. 54).